Diari Oficial de la Generalitat Valenciana


Sumari del DOGV 6598, del 31-08-2011 (2011/9069)

ORDE 7/2011, de 29 de juliol, de la Conselleria d'Educació, Formació i Ocupació, per la qual es deroga l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/07/29/7/dof/vci/html**

### Dades del document

Número de DOGV
:   6598

Data del DOGV
:   31-08-2011

Secció del DOGV
:   I. DISPOSICIONS GENERALS

Número del document
:   2011/9069


Data del document
:   29-07-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * ensenyament obligatori
    * menjador escolar
    * legislació
    * ensenyament secundari
    * educació especial
    * alumnat
    * centre d'ensenyament
    * vida escolar
    * ensenyament públic
    * ensenyament primari
    * educació preescolar
    * alumne
    * nutrició

ORDE 7/2011, de 29 de juliol, de la Conselleria d'Educació, Formació i Ocupació, per la qual es deroga l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat. [2011/9069]  
Amb data 7 de juny de 2010 es va publicar en el Diari Oficial de la Comunitat Valenciana l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat.  
L'esmentada orde desenrotlla detalladament l'organització, contractació i funcionament del servici de menjador escolar en els centres educatius mencionats, i suposa una revisió profunda de la normativa que hi havia fins llavors i una modificació substancial d'esta.  
A partir d'esta publicació, la comunitat educativa va plantejar la possibilitat que concorregueren diferents conseqüències no desitjades en la gestió i organització del servici de menjador escolar.   
Valorades les qüestions de diversa índole, plantejades tant des dels centres educatius afectats com per altres sectors de la comunitat educativa, es va considerar que era necessari efectuar una anàlisi de la situació que podria crear-se a fi de discernir convenientment les decisions que s'adoptarien, la qual cosa requeria disposar d'un temps de reflexió que obligava a posposar els efectes de l'entrada en vigor de l'esmentada orde. D'esta manera, a través de l'Orde 73/2010, de 27 de juliol, de la Conselleria d'Educació, es va suspendre la vigència de l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat, fins al termini màxim de l'1 de setembre de 2011.  
Pròxim a concloure el termini de suspensió i una vegada analitzades les conseqüències i estudiat l'escenari que l'aplicació de l'esmentada orde podria provocar, tenint en compte l'opinió dels diferents sectors de la comunitat educativa que participen del servici de menjador escolar, els quals propugnen majoritàriament el manteniment de la situació actual en la contractació i en la gestió del servici de menjador, s'ha decidit derogar l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat.  
El Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, atribuïx a este departament, entre altres competències, la planificació, ordenació i execució d'actuacions relatives a transport i menjadors escolars, servicis escolars, escoles llar i altres de naturalesa anàloga.  
  
Per tot això, en virtut de les atribucions conferides per l'article 28.e de la Llei 5/1983, de 30 de desembre, del Consell, i el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, vista la proposta del director general d'Ordenació i Centres Docents, de data 28 de juliol de 2011, i de conformitat amb esta,  
  
  
ORDENE  
  
Article únic. Derogació de l'orde que regula el servici de menjador escolar  
Derogar l'Orde 47/2010, de 28 de maig, de la Conselleria d'Educació, per la qual es regula el servici de menjador escolar en els centres educatius no universitaris de titularitat de la Generalitat.  
  
DISPOSICIÓ FINAL ÚNICA  
  
Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 29 de juliol de 2011  
  
El conseller d'Educació, Formació i Ocupació,  
JOSÉ CISCAR BOLUFER


Còpia Permalink ELI